बेनि सिगां बिखौ हानि थिंख्लियाव खेबथेनानै दोननाय जायो आरो गोथारै होनाय जायो ।नों पान्जाबि खाजाखौ जानो हायो जेराव दङ,परथा,दालि ( जायखौ  12  घन्टा संनाय जायो ) आरो गोथां मैगंफोर ।अमरितस्वरनि सनानि मन्दिरआव होनाय भग ( जायखौ काराह प्रसाद होनना साबसिनै मिथियो ) आ गोथारनि थाखाय असाधारन नङा बेयो सोरगोनि अमरितबादि स्वाद होनायखाय ।बेबादि एखे खाजायानो जाबाय जयै जानाय गुरु दवारानि लेंगार जेराव गोबां मानसिफोरा सानफ्रोमबो गासा जानानै संफैनाय बेदरगोयै मैगगोजा इख्रि ।लांगेराव रबिबारनि सानाव होनाय खिरखौ जानानै नायनो गोनांथार ।खफʼजो बानायनाय सारसन कासाग जायखौ माखन लगायनाय गोथावथार माकि कि रटि जों होनाय जायो बेखौ खेबसे मोनजायोब्ला नों आनान गसायखौ फोथायनो जुरिजेनगोन ।जालानधारनि एसे गोजानाव थानाय,हेरिटेज भिलेज आव थानाय हाबेलि होननाय धाबायाव मानसिफोरा गोबं माइलʼ गोजान थाङो ।नों एमरितस्वराव सोलिबोनाय पान्जाबि फउंवि खाजाखौ जानो लुबैदोंब्ला लʼरेन्स आव थानाय कानहा सुइतआव आगान है ʼ गावखौ बैयाव मोननाय आलु - पुरिजों रंजाहोनो हागोन ।बेनिखाथियाव तानाय गियानजि कि लासि मोननाय गिलाससे लासिजों नोंनि जानाय खाजाखौ फोजोबनो हायो ।तिलका बुग्गा आरो गुर का हालवाया सनदेह गोयै पानजाबनि गोजां बोथोरनि खाजाफोरनि मादाव साबसिन आरो बेरै बांसिन नोगोरफोराव गोग्लैयै मोननो हायो ।तिल का बुग्गाया जाथोसे सिबिं बेगरनिफ्राय बानायनाय गोरान मेथाइ अदेबानि गुरका हालगाया गुरैखौ सिफ्लेनानै हालवा जाजासिम बानायनाय मेथाइ ।पान्जाबिफोरा बुहमनि गासिबो जायगायाव मुंदांखा बाट्टार चिकेन आरो चिकेन आरो चिकेन मसालाखौ बानायबाय ।गेजेर गेदेरप रेस्टुरेन्टफोरनिख्रुइ माब्लाबा दसे सम थानाय धबाफोरा साबसिन बाट्टार चिकेनखौ होयो थेवब्लाबो बांसिन जाग्राफोरखौ दंजा होगोन ।बायदिसिना रोखोमनि कुसन गोनां एसटरिया रेस्टरेन्टा गोबां जाग्रा मानसि थुबुर जानाय जायगा नोगोरनि साबसिन हामसिन सोखाना ओंखारा जानाय रोंगौथिखौ समाय लायो ।नों जदि मेथाइ जानो मोजां मोनो अब्ला थोंजोंङै जागि सुइतपाटियालायाव आगान हो जेराव खमैब्लाबो मोन  90  रोखोमनि मेथाइ मोनो ।जायफोर देहानि बागै सांग्रां,बिसोरनि थाखाय  50  बैसोनि बांसिन मानसिफोर सिनि गोयै मेथाइ बानैसो सिगांनिफ्राय बानायदों ।बाताला,अमरितस्वर आरो हसियापुरा समायना दंफांनि खाट,लोगासे आयना गोनां उनथिं जिरायनाय थानायनि थाखाय मुंदांखा ।नों जोंख्लाबलायनाय दिजाइन गोनां पिरहिस आरो पावाफोरखौ ( हेबुल,सियार खारनि आंथि ) बायनो हायो ।सनानि गाबफोतनाय जोंखोल माखोल फारनिसारफोरा आयना एबा मैदेर हाथाय लगायनायजों साजायफबनाय ।गोदोनि समाव अमरितस्वरा कलकाटा आरो पेसावारनि फोनांजाब सोमोन्दो गोनां जायगामोन आरो अफगानिस्टाननि फालांगिफोर साहा बिलाय लानानै बे लोगोरनि गेजेरजों गले गले थांनाय फैलाय खालामोमोन ।आनखि दाबो अमरितस्वरनि काट्रा आहलुवालिया बुरजा फाननाय दखाननि हाथाय जानानै दङ जेराव बायदिसिना रोखोमनि बेगरनिफ्राय गोबां बिलायफोरसिम मोनो बेफोर उन्दुनो हायै बेरामखौ सोखायो ।जदि जों नायबिरी अब्ला नुगोनदि अमरितस्वरा जोमग्रा जि नि गेदेर फालांगिखालामनाय जायगा ।अमरितस्वराव  50  गेदेर दखानफोराव जोमग्रा जि मोनो ।बायदि रोखोमनि जिफोरा गोसोखौ मुहिनो हानाय बेसेनफोरा बांद्राय नङा बेनिखायनो बे समायना आरो दुब्रुत जोमग्रा जिफोरखौ बायथारनो नांगोन ।सारतानदाया गामि एलेखायाव रजʼनाय रोजा हाग्राबारियाव मोननाय थुरि मोनसे समाव बेखौ नʼनि उइखुम बानायनो बाहायमोन ।जियानो जायामानो बे साननैसोआव फिसा फिसाखौ पार्पेट मुसारि आरो गिसिब हेबनो बाहायो - बयजोंबो मिथिजानाय पेसावारि पांका एबा समायना फायख्रʼलायनाय कुनदालादार पाखिपोरा बैफोरजोंनो बानायनाय ।सारकानदाखौ समायना नुनाय चिक,पिटारियान ( माल - माथा दोननाय आयजें ) आरो मुनदा ( थुल,जग्रा जायगा ) फोरकौ बानायनो गाबगोनां खुननि दुरुंजों हेबनाय जायो ।पान्जाबाव हिनजावसानि हाबायाव हिनजाव गोदान गाननाय जिफोरनि मादाव दङ - धुरि,जायकौ बिसोर गावनो दानानै लायो ।धुरिफोरनि बांसिनानो गथा - गथा आगर चेसबर्द दाथाय,खानामोनब्रै एबा जुनाद आरो दावनि आगर दानायजों साजायनाय ।पान्जाबनि बांसिन नोगोरावफोराव मोननाय बे धुरिफोरा नुनायाव गाज्रिथारफोरखौबो जोंखोल नु हायो ।गल्देन टेम्पलनि नोगोराबो रासायनारि आयजें आयलाजों बुंफबनाय ।आयजें आयना बानायग्राफोरा बायदिसिना आदब खायदा बाहायो जेरै - रिपʼसि ( गथा गुदुं खालामनाय धातुखौ मोनबो थिंजायनिफ्राय महर होनाय ) देफ्रामनाय,खुरनाय आरो देफामनाय - बेफोरखौ पेनेल,दरजा,खिरखि आरो लेम्प दोनाय जायगा बानायनो खालामनाय जायो ।बालवान्ट सिंग माजि थेवाला होनाय बारा बरनायनो नोङै दखान एबा जुतिया अमखिस्वाराव थानाय गल्देन टेम्पलनिफ्राय बारा गोजोन नङा ।बियो समायना जुतिफोरखौ फानो आरो बियो बुङो दि बिसोरनि नखरा बे फालांगिखौ  200  बोसोर सिगांनिफ्राय खालामबोगासिनो दङ ।नों आयजों बानायनाय आरो एमब्रयदारि खालामनाय जुतिलायाब्लानोफैनो हानाय नङा ।गल्देन टेम्पलनि सेराव माखासे पापार आरो भादिनि दखानफोर दङ जायफोरा पानजाबनि खादगोनां खाजा जानाय नोंखौ निमाहा होगोन ।पापारफोरखौ माखासे रोखोमनि मसुर दालिनिफ्राय बानायनाय जायो आरो बेफोरखौ गुन्दै गुरै एबा फानलु गोसा खालामनो हायो ।जुति,फुलिकरि जि आरो पारान्दि,मेगन मुफुराव लागाय सेलावारि मोननाय गेदेर जायगाया जाबाय पाटियालानि कयला बाजार आरो नों खायपा जेराव मेरावनो मोनै मुवाफोरखौबो बैयाव लानो हागोन ।माबाफोर गोनां थार फोरबोफोर जायोब्ला नों नुनो मोनगोनदि पाबजापिफोरनि बांसिनानो जोंखोल - माखोल जि गानगोन जेराव सोलि बोनाय फुलकरि एमब्रयदारि खालामनाय जायो,खमला,जारां मुगा गावनिफोरखौ फोननाय जिफोराव आखायजों जयमिति नाथाय जेथो गोनां एम्ब्रयदारि हेबनाय जायो ।हाबाजायै बांसिन हिनजावफोरा ट्रस्सिउआव स्याहि लगायो ओरैबादि बुंनाय जायोदि हिनजावसा गथʼवा जोनोम जायो फिसातार महराव दरब्लाथाय बिमा एबा बिबै जायो आरो खामानि मावो ।बेफोरबादि एमब्रदारि खालामनाय बिसानायाव बनाय आʼ सेलवार कामिजफोरखौ पानजाबनि गेदेर नोगोरफोराव गोरलैयैनो हायो ।गावखौनो नों चम्बलआव थानाय जोंखोल माखोल दैयाव ना गेलेनायाव बिरहोनो सानहाबनाय ; नङाब्ला खुगा मेथाय दामनाया मान्दर होननायजों लोगो जानो थाखाय खेबसे दावबायै ।बेफोरबादिनो राजस्थाना गोबां बायदिसिना मोननो हायो आरो एसियानि मुंदांखा दावहायारिफोरा फैनाय समायना जायगा ।राजस्थाना भारतबर्षनि दावबायारिफोर दावबाय फैनाय मुकुटफोरनि मुकुथा ।राजस्थानाव दावबाय हैनाया गुबुनफोराव मोननाय रोंगौथिबादि नङा मोनसे गावनि बान्थाजों बुंफबनायबादि जाय सानजा फारसेनि साबसिन थान्दैफोरबादि ।समजों जामनो रोहै खरं राजअन्दरफोरा मोनसेनि उनाव मोनसे दावहारु अननाय आरो सिरि सिरि गोसो थोलायनायखौ गोसोकां होयो आरोबाव रुजुजायै हायेन जायगा ओंखामसंग्रा नʼफोरा बायग्राफोरनि सोरगोफुरिबादि फारफ्रोमथिंबो मोनफ्रोमबो लामा,फिसा गामिफोरा सोमो नांहोनो नेगासिनो दङ ।बोसोरफ्रामबो मेला,फोरबो गिदिंनाय बेंखन खोला गोजोन बार रेलगारि लामा फोनांजाब राहाफोरजों राजस्थाना साफ्रोमबो दावबायारि हादरनियानो जा एबा गुबुन हादोरनियानो जा गासिखौबो बरायो ।फाउरुथि सखला फानग्रा,दाव फानग्रा,धोरोम दावबायारि बेसोर गासैखौबो राजस्थाना आखाय लेवायना लेंहरो ।सासे मानसिया राजस्थानखौ दावबायाब्ला भारतबर्षखौ मोजाङै नुजोबनाय नङा,गोसायाव लाखि मानसिफोरकौ सिबिनायनो जोंनि जिवनि लामा ।राजस्थाना भारतबर्षनि साबसिन अनलायनाय,राजानि फोलेर गोनां गोजोनथावना गोदोननि बायखोन्दा गोनां गसं गोमोथाव रायजो ।जयपुरस राजभिलासआ गावखौ गोजोन होनायनि थार जायगा नों उदै बुंजासे जानो लुबैदोंब्ला बैयाव थां ।आलासिफोरा गाबगोनां रंमहलाव थांनो गोसो जागोन बे मोनसे नखरनि दि दाग्रा हिसान दोननाय गिदिर नʼ गोजां बोथोरनि बेसाले समाव साफा गांसो बारिया दंफांफोरजों बुंफाबनानै थायो आरो बे समायना नुथाया गोसोखौ बोलोङो ।अदयपुरनि लेक पेलेसा सोमोनांथाव समायना पेलेस जायखौ मोदायजो स्थाइलाव थोगोर जानायबादि मोनो आरो जिवाव खनसे रोंगौथि मोननाय समायखिरा लानायबादि ।लेक पेलेसखौ पिचला बिलोमानि गेजेर बाहागोनि मोनसे फिसा दावाव लुनाय जादों,बे  18  जौ जोथाइनि राजअन्दरा मोजां मोनलायनायदि दरखंखौ बानायदों गोजां बोथोराव नांथारगौबादि ।हटेल किल भवन जायखौ फ्रान्सनि फेसन दिजाइनार मिच्चेल क्लेइननि मेलेम गोनां गथʼ होननानै मिथियो बियो जाइसालमरनि गदेरछार बाला अनताइनि दुर्गनि बेरानि सायाव गोंथोर जानानै दङ ।उमाइद भवन पेलेस जायकौ बयनिख्रुइबो देरसिन गावनि थाग्रा जायगाफोरनि मादवनो गंसे होननानै मिथियो बेयो भारतबर्षनि गिबिसिन एयार कन्दिसन आरो एलिभेटर लगायनाय ।उमाइद भवन पेलेसा सनमान मोननाय मोनसे बयनिख्रुइबो साबसिम बिदिन्थिया जाबाय आर्ट देकʼ आरकिटेकसार बेनि समायनाया उन गोग्लैना थानाय जायगासिम सहैदों ।